b'\n_START_ARTICLE_\nVerdensutstillingen i St. Louis (1904)\n_START_PARAGRAPH_\nVerdensutstillingen i St. Louis i 1904 eller Louisiana Purchase Exposition var en Verdensutstilling avholdt i St. Louis i Missouri i USA i 1904 for \xc3\xa5 feire hundre\xc3\xa5ret for Louisiana-kj\xc3\xb8pet. Utstillingen varte fra 30. april til 1. desember._NEWLINE_Utstillingens omr\xc3\xa5de p\xc3\xa5 4,9 kvadratkilometer var designet av George Kessler og plassert i Forest Park og deler av Wahington Universitys campus og var den st\xc3\xb8rste utstilling p\xc3\xa5 denne tiden. Utstillingen besto av over 1\xc2\xa0500 bygninger._NEWLINE_Det var utstillinger fra 62 land, USAs regjering og 43 av de dengang 45 amerikanske stater.\n_START_SECTION_\nBygninger\n_START_PARAGRAPH_\nDe fleste bygningene ved utstillingen var midlertidige konstruksjoner som var ment \xc3\xa5 st\xc3\xa5 i et til to \xc3\xa5r. De ble bygget av et rimelig materiale som besto av gips og hampfibre. P\xc3\xa5 tross av dette st\xc3\xa5r flere av bygningene fremdeles._NEWLINE_The Palace of fine arts var tegnet av arkitekt Cass Gilbert og hadde en stor innend\xc3\xb8rs skulpturpark inspirert av de romerske Caracallatermene. Det huser i dag Saint Louis Art Museum._NEWLINE_Utstillingens administrasjonsbygning er i dag Brookings Hall, en del av Washington University._NEWLINE_Festival Hall inneholdt verdens st\xc3\xb8rste orgel p\xc3\xa5 den tid. Etter utstillingen ble det solgt og bygget inn i det st\xc3\xb8rste varemagasinet i Philadelphia.\n_START_SECTION_\nMatkultur\n_START_PARAGRAPH_\nEn del matvarer ble presentert og popularisert p\xc3\xa5 utstillingen for f\xc3\xb8rste gang, blant annet isvafler, Hotdogs, iste, pean\xc3\xb8ttsm\xc3\xb8r, sukkerspinn og Dr Pepper\n_START_SECTION_\nSommer-OL 1904\n_START_PARAGRAPH_\nSommer-OL 1904 var en del av utstillingen i St. Louis og det var f\xc3\xb8rste OL som ble avholdt i USA. Sportsarrangementene var spredt over flere m\xc3\xa5neder og ble overskygget av verdensutstillingen.\n_START_SECTION_\nMennesker p\xc3\xa5 utstilling\n_START_PARAGRAPH_\nVerdensutstillingen inneholdt ogs\xc3\xa5 en egen seksjon hvor det ble stilt ut s\xc3\xa5kalte \xc2\xabprimitive\xc2\xbb, blant annet indianere og personer fra Afrika. En av dem var kongoleseren Ota Benga som senere ble kjent fordi han ble stilt ut i Bronx Zoo.'